கேள்வி: வி. பி. மேனன் - ஆரம்பகால வாழ்க்கை மற்றும் தொழில் பற்றி விளக்கவும்.
பதில்: கேரளம் ஒரு பள்ளி தலைமை ஆசிரியரின் மகனான, மேனன் ஒரு இரயில்வேயில் நிலக்கரி அள்ளும் பணியில் இருந்தார். பின்னர், நிலக்கரி சுரங்கம் மற்றும் பெங்களூரு புகையிலை நிறுவனத்தில் எழுத்தராகப் பணியாற்றினார். மேனன் 1914 இல் மாகாண ஆட்சிப்பணியில் சேர்ந்தார். இவர் 1933 முதல் 1934 வரை சீர்திருத்த அலுவலகத்தில் இந்திய அரசாங்கத்தின் உதவிச் செயலாளராக பணியாற்றினார். பின்னர் இவர் 1934 முதல் 1935 வரை செயலாளராகவும், 1935 முதல் 1940 வரை துணைச் செயலாளராகவும், 1941 முதல் 1942 வரை இந்திய அரசாங்கத்தின் இணைச் செயலாளர் பணியாற்றினார். உறுதியுடன் பணியாற்றியதன் மூலம், மேனன் தனது தரத்தில் உயர்ந்து பிரித்தானிய இந்தியாவின் மாகாணங்களும், ஆட்சிப் பகுதிகளும் உயர்ந்த இடத்தில் பணியாற்றும் இந்திய அதிகாரியாக ஆனார். படிமம்:Mountbatten_with_Menon.jpg 1945 சூன் மாதம் நடைபெற்ற சிம்லா மாநாட்டின் இணை செயலாளராக மேனன் பணியாற்றினார். 1946 ஆம் ஆண்டில், இவர் பிரிட்டிசு ஆளுநரின் அரசியல் சீர்திருத்த ஆணையராக நியமிக்கப்பட்டார். மேனனுக்கு ராவ் பகதூர் என்ற பட்டம் வழங்கப்பட்டது, 1941 பிறந்தநாள் கௌரவத்தில் இந்தியப் பேரரசின் தோழர் கௌரவம் வழங்கப்பட்டது.[http://www.london-gazette.co.uk/issues/35184/supplements/3285 London Gazette, 6 June 1941] மேலும் 1946 பிறந்தநாள் கௌரவத்தில் இந்திய நட்சத்தின் ஆணை என்ற கௌரவம் வழங்கப்பட்டது.[http://www.london-gazette.co.uk/issues/37598/supplements/2760 London Gazette, 13 June 1946]
கேள்வி: வி. பி. மேனன் - இந்தியப் பிரிவினை பற்றி விளக்கவும்.
பதில்: மேனன் இந்தியத் தலைமை ஆளுநர் கடைசி இந்தியத் தலைமை ஆளுநர்மவுண்ட்பேட்டன் பிரபு அரசியல் ஆலோசகராக இருந்தார். இந்திய தேசிய காங்கிரசு அகில இந்திய முசுலிம் லீக் இடையிலான போட்டி காரணமாக இடைக்கால அரசாங்கம் வீழ்ச்சியடைந்தபோது, இந்தியா மற்றும் பாக்கித்தான் என்ற இரு சுதந்திர நாடுகளாக இந்தியாவை பிரிக்க முஸ்லிம் லீக்கின் திட்டத்தை மேனன் மவுண்ட்பேட்டன், ஜவகர்லால் நேரு மற்றும் வல்லபாய் பட்டேல் ஆகியோரிடம் முன்மொழிந்தார். இந்தக் காலகட்டத்தில் மேனனின் ஆளுமை 1947 இல் இந்திய துணைப் பிரதமர் சர்தார் பட்டேலின் கவனத்தை ஈர்த்தது. சோத்பூர் மகாராஜா ஹன்வந்த் சிங் மற்றும் மவுண்ட்பேட்டன் இடையேயான சந்திப்பில் வி.பி. மேனன் கலந்து கொண்டார். இந்த கூட்டத்தில்தான் ஹன்வந்த் சிங் இந்தியாவில் இணைவதற்கான ஒரு ஒப்பந்தத்தில் கையெழுத்திட்டார். அவர் கையெழுத்திட்டதும், ஆளுநர் மவுண்ட்பேட்டன் வெளியேறினார். அப்போது மேனன் மட்டுமே அவருடன் அறையில் இருந்தார். மகாராஜா ஒரு 22 காலிபர் துப்பாக்கியை எடுத்து மேனனிடம் சுட்டிக்காட்டி, 'உங்கள் ஆணையை நான் ஏற்க மறுக்கிறேன்' என்றார். மேனன் தன்னை அச்சுறுத்துவதன் மூலம் மிகக் கடுமையான தவறைச் செய்வதாகவும், எந்தவொரு சந்தர்ப்பத்திலும் ஒப்பந்தத்தை ரத்து செய்ய முடியாது என்றும் கூறினார்.India - a portrait by Patrick French (page 10)